



**КАКВО Е МЕСТНО САМОУПРАВЛЕНИЕ?**

Можем да си представим местното самоуправление като инструмент. Той дава възможност на гражданите и избраните от тях органи да регулират на своя отговорност и в рамките на закона голяма част от обществените дела, които ги засягат.

В демократичните държави ролята на местната власт е от изключително значение – това е управлението стоящо най-близо до хората и свързано най-пряко и осезаемо с всекидневния ни живот.



**КАК Е УСТРОЕНО МЕСТНОТО САМОУПРАВЕНИЕ**

Основната единица на местното самоуправление е общината. Всяка община има определени територия, граници, население, наименование и административен център. Една община може да се състои от едно или повече населени места - кметства и райони. Освен административна единица, всяка община е и самостоятелно юридическо лице с право на своя собственост и бюджет.

Бюджетът на общините бива собствен - най-общо образуван от местните приходи, които общината събира (от специфични данъци и такси, а така също и от продажбата на общинско имущество), както и делегиран - т.е. предоставен от централната власт за дейности, които общините трябва да изпълняват на своята територия, свързани с образование, здравеопазване, и др.



**ОБЩИНА МОНТАНА….ЩО Е ТО?**

Община Монтана е една от съставните общини на област Монтана, която включва 24 населени места. Общинската администрация на Община Монтана е организирана в дирекции, които подпомагат дейността на кмета при осъществяване на правомощията му, осигуряват технически дейността му и извършват дейности по административно обслужване на гражданите и юридическите лица.



**КОИ СА ОРГАНИТЕ НА МЕСТНАТА ВЛАСТ?**

Органи на местното самоуправление в България според Конституцията са:

* общинските съвети;
* кметовете на общини;
* областните управители

**КАКВА Е СТРУКТУРАТА НА МЕСТНОТО УПРАВЛЕНИЕ-ОБЩИНА МОНТАНА?**

**ОБШИНСКА АДМИНИСТРАЦИЯ-МОНТАНА**

**КМЕТ НА ОБЩИНА**

**ЗАМЕСТНИК КМЕТ 3**

**ЗАМЕСТНИК-КМЕТ 1**

**ЗАМЕСТНИК-КМЕТ 2**

**ЗВЕНО ЗА ВЪТРЕШЕ ОДИТ**

**СЛУЖИТЕЛ ПО СИГУРНОСТТА НА ИНФОРМАЦИЯТА**

**СЕКРЕТАР НА ОБЩИНА**

**ГЛАВЕН**

**АРХИТЕКТ**

**КМЕТСТВА**

**КМЕТСКИ НАМЕСТНИЦИ**



**КОЙ Е КМЕТ НА ОБЩИНАТА? КАКВИ СА НЕГОВИТЕ ПРАВОМОЩИЯ И ОТГОВОРНОСТИ?**

Орган на изпълнителната власт в общината е кметът. Той ръководи и представлява общината, като при осъществяване на своята дейност се подпомага от заместник-кметове и делегира със заповед правомощия им, и определя техните функции.

Кметът на общината има следните правомощия:

****Ръководи цялата изпълнителна дейност на общината;

****Насочва и координира дейността на специализираните изпълнителни органи;

****Назначава и освобождава от длъжност заместник-кметовете на общината, кметските наместници, ръководителите на звената на издръжка от общинския бюджет, директорите и служителите в общинската администрация, както и налага предвидените от закона дисциплинарни наказания;

****Отговаря за опазването на обществения ред, като за осигуряването му издава писмени заповеди, задължителни за ръководителите на съответните структури на Министерство на вътрешните работи;

****Организира изпълнението на общинския бюджет и създадените дългосрочни програми;

****Организира изпълнението на актовете на общинския съвет и внася в общинския съвет отчет за изпълнението им 2 /два/ пъти годишно;

****Председателства съвета по сигурността;

****Възлага или разрешава изработването на устройствени планове и техни изменения за територията на общината или за части от нея и одобрява определени устройствени планове при

условията и по реда на Закона за устройство на територията, както и организира изпълнението им;

****Изпълнява функциите на длъжностно лице по гражданско състояние;

****Представлява общината пред физически, юридически лица и пред съда;

****Осигурява организационно-техническото обслужване на общинския съвет и участва в заседанията му с право на съвещателен глас;

****Изпълнява функции, възложени му от централните държавни органи, в случаи определени от закона;

****Представя пред общинския съвет Програма за управление за срока на мандата в тримесечен срок от полагането на клетвата. Програмата съдържа основните цели, приоритети, дейности, срокове за изпълнение и очаквани резултати. Кметът представя пред общинския съвет годишен отчет за изпълнението на Програмата в срок до 31 януари.



**КОИ СА ЗАМЕСТНИК-КМЕТОВЕТЕ И КАКВИ СА ТЕХНИТЕ ПРАВОМОЩИЯ И ОТГОВОРНОСТИ?**

Заместник-кмета на общината изпълнява задълженията на кмета при неговото отсъствие или при невъзможност за изпълнение на задълженията му, като кметът определя кой от заместник-кметове ще го замества. Община Монтана има 3 /трима/ заместник-кметове, които координират, ръководят и организират дейността на поверените им дирекции и участват в работата на Общинския съвет с право на съвещателен глас.



**ДА НАУЧИМ ЗА КМЕТОВЕ НА КМЕТСТВА**

Кметовете на кметства се избират от населението на съответното кметство за всички населени места с население над 350 души. На територията на община Монтана има 10 кмета на кметства.

Кметовете на кметства имат следните правомощия:

****Изпълняват бюджета на общината в частта му за кметството;

****Отговарят за стопанисването на определени от общинския съвет обекти на общинската собственост;

****Назначават и освобождава служителите от общинската администрация в кметството, които подпомагат неговата дейност, в съответствие с утвърдената численост и структура;

****Приемат мерки за подобряване и възстановяване на околната среда и организира охраната на полските имоти;

****Осигуряват извършването на административните услуги на физически и юридически лица;

****Организират и ръководи защитата на населението при бедствия и аварии;

****Изпълняват функции, възложени му от кмета на община Монтана и организира изпълнението на актовете на общинския съвет и на кмета на общината, отнасящи се до територията и гражданите на кметството;

****Може да участват в заседанията на общинския съвет с право на съвещателен глас. Той се изслушва задължително при обсъждане на въпроси, отнасящи се за кметството.



**КМЕТСКИ НАМЕСТНИЦИ – ЩО Е ТО**

Кметовете на общини могат в рамките на своя мандат да назначават и т.нар. кметски наместници в места, които нямат административен център, но не са достатъчно големи, за да станат кметство (над 100 души). Те също имат статус на органи на изпълнителната власт. На територията на община Монтана има 13 кметски наместници.



**ОБЩИНСКИ СЪВЕТ**

Това е колективен орган, който изразява баланса на интересите между гражданите в общината. Общинският съвет е своеобразен „законодател”. Жителите избират кмета и общинските съветници през 4 години. По силата на своя характер, състав и компетентност общинският съвет приема решения, утвърждава правилници, наредби и инструкции.

****

**Как избираме общински съветници?**

Кандидати за общински съветници могат да се издигат от българските партии, коалиции и инициативни комитети. Общинският съвет се състои от общински съветници, които се избират от населението на общината. Броят на съветниците в един общински съвет се определя според населението на общината, като може да е от 11 (за община с население до 5000 души) до 51 (за община с над 160 000 жители). Община Монтана има 33 общински съветници. Общинските

съветници се избират от пропорционални листи с право на една преференция (предпочитание). Ако гласуваме с преференция, бихме могли да пренаредим кандидатските листи на партиите и коалициите, които се явяват на избори в нашата община. По този начин може да повлияем допълнително на състава на общинския съвет, като изберем онзи кандидат в партийната листа, който в най-висока степен отговаря на предпочитанията ни.

**Как работи общинският съвет?**

След избора на нов общински съвет, на първото му заседание съветниците избират негов председател от своя състав. Могат да бъдат избрани също така един или повече заместник-председатели. На пряко подчинение на председателя на общинския съвет се създава административна структура, която да подпомага организационно-технически работата на съвета и неговите комисии.

**Колко често се събира съветът?**

Общинският съвет се свиква на заседание не по-малко от шест пъти годишно, а за да бъдат легитимни заседанията, трябва да присъстват повече от половината общински съветници.

**Как вземат решения съветниците?**

Решенията на съвета се вземат с явно гласуване (освен, ако не приемат решение да се гласува тайно) с мнозинство - повече от половината от присъстващите на заседанието съветници.

**Кой може да присъства?**

Заседанията на съвета и неговите комисии са открити, освен ако съветът не реши друго. Гражданите могат да присъстват на тях, като заемат специално определените места. За всяко заседание на общинския съвет се води протокол.

****

**Какви права и задължения имат съветниците?**

Избраните общински съветници имат право:

* да участват в състава на постоянни и временни комисии на съвета;
* да предлагат за разглеждане от съвета различни въпроси от неговата компетентност и проекти за решения;
* да отправят питания към кмета.

По закон общинските съветници са задължени да поддържат връзки с избирателите, като ги информират за дейността и решенията на общинския съвет.

**С какво се занимават комисиите?**

От състава на общинския съвет се създават постоянни и временни комисии, а всеки общински съветник (с изключение на председателя) трябва да е член на поне една постоянна комисия, но не на повече от три. Комисиите имат задачата да работят в конкретни сфери за развитието на общината, например инфраструктура, екология, социални услуги, транспорт и други. Комисиите изготвят проекти на решения, които след това съветниците разглеждат, по време на заседанията на общинския съвет. В работата си комисиите могат да привличат външни лица като експерти и консултанти, а гражданите и юридическите лица могат да внасят писмени предложения и становища до тях.

**Каква е ролята на Общински съвет?**

* определя политиката за изграждане и развитие на общината;
* приема годишния бюджет на общината, осъществява контрол, приема отчета за изпълнението му;
* определя размера на местните такси;
* приема решения за придобиване, управление и разпореждане с общинско имущество;
* определя правомощията на кмета на общината и кметовете на райони и кметства;
* създава райони и кметства;
* приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение;
* решава различни други въпроси.



**КАКВО Е ОБЛАСТЕН УПРАВИТЕЛ?**

Областните управители се назначават от Министерски съвет и са представители на централната власт на регионално ниво. Тяхна задача е да се грижат за баланса между националните и местни интереси и политики.

**КАК ОБЩИНИТЕ РЕШАВАТ**

**МЕСТНИ ПРОБЛЕМИ?**

Всеки гражданин е „потребител” на услугите на своята община: инфраструктура, образование, здравеопазване, културни събития, екология и чистота - това са само част от сферите на дейност, за които общините носят отговорност. Затова и гражданското участие е важно. То е нашият механизъм да си осигурим отговорно и прозрачно провеждане на местните политики.

По закон общинските съветници трябва да поддържат връзка с избирателите и да ги информират за дейността на местните институции. За да може едно общинско решение да се превърне в политика обаче, то изминава определен път. Той зависи както от сферата на дейност, в която тези решения ще се прилагат, така и от конкретните правомощия на общините, правилниците за работа на техните съвети и др.



**КАК ИДЕИТЕ СЕ ПРЕВРЪЩАТ**

**В ПОЛИТИКИ?**

Най-общо погледнато местните идеи и инициативи се превръщат в политики, следвайки ето тези стъпки:

1.Внася се предложение

Когато искат да разрешат даден местен проблем на гражданите, общинските съветници и кметове могат да внесат в общинския съвет проектите на правилници, наредби, решения и др. (както и предложения за техните изменения). Тази възможност често се предоставя и на кметовете на райони (в градовете с районно деление) и на населени места, но в рамките на тяхната компетентност. Правото на „законодателна инициатива” показва, че няма ясно разграничение между законодателната и изпълнителната власти в общините - т.е. в много случаи кметът на общината и общинските съветници участват наравно в определянето на местните политики, които ще бъдат прилагани.



2.Комисия разглежда предложението

След внасянето на предложение, то се разпределя към съответните постоянни или временни комисии на общинския съвет. Функция на тези комисии е да

проучват потребностите на населението в общината, да предлагат решения за съществуващите проблеми и да контролират изпълнението на приеманите от общинския съвет решения. Всеки общински съветник членува в най-малко една (и най-много в три) от постоянните комисии, подпомагащи общинския съвет. Те правят „ресорното” проучване на конкретния въпрос за местното самоуправление, представят своите доклади, становища и препоръки пред общинския съвет и го подготвят за вземането на решения.

3.Общинският съвет обсъжда

Председателят на общинския съвет получава становището на комисиите по конкретен проект и го включва в дневния ред на заседание на съвета. По този начин след обсъждането на представения проект на насроченото заседание, се пристъпва към неговото гласуване. По решение на съветниците направените предложения могат да бъдат приети, отхвърлени, изменени, а така също и върнати на комисията/ите за допълнително обсъждане.



4.Предложението се превръща в нормативен акт

Ако конкретното предложение бъде прието от общинския съвет, то се превръща в нормативен акт - правилник, наредба, инструкция, решение по въпрос от местно значение. В последствие се пристъпва към неговото обнародване и изпълнение от кмета и органите на администрацията.



5.Общинският съвет контролира изпълнението

Общинският съвет и комисиите следва да бъдат информирани за изпълнението на приеманите актове, за да могат да следят и контролират тяхното прилагане. Поради това кметовете отчитат пред общинския съвет изпълнението на техните решения, както и последващите договори и административни актове, чрез които те са били прилагани.



**КАКВА Е НАШАТА РОЛЯ В МЕСТНОТО САМОУПРАВЛЕНИЕ?**

Местното самоуправление е най-близката до хората публична власт.

Познаваме ли обаче достатъчно добре нашата роля като граждани в управлението на общините?

Според много хора ролята ни на граждани се изчерпва с това да дадем гласа си при избора на кметове и общински съветници, които да управляват от наше име. Но дали е така…….?

Гражданското участие означава да бъдем активни в разрешаването на проблеми от обществено значение. За да го направим, трябва да инвестираме част от своето време, познания, усилия и други ресурси. Доколко участието ни е било ефективно, ще можем да измерим през постигнатите резултати.

Обикновеното критикуване “на маса” или недоволството в социалните мрежи не са гражданско участие, защото, дори и да включват ясно изразени позиции, тези действия рядко водят до това да обединим усилията си с някого и да променим нещо на практика в публичната среда.

По сходен начин можем да разграничим и гласуването на избори от бойкотирането на изборите. Като гласуваме, чрез гласа си ние заедно избираме хората, които ще управляват от наше име за дълъг период от време. Бойкотът обаче не променя начина, по който функционира веднъж избраната власт. Правомощията на избраните кандидати си остават със същата валидност, без значение дали избирателната активност е била 30% или с 80%.

Гражданите могат да участват по разнообразни начини в местното самоуправление. Част от формите на участие са преки и формално регламентирани в българските закони. Друга част произтича по подразбиране от конституционно гарантираното право на гражданите да се сдружават свободно.

В демократичните държави публичната власт произтича от народа. Ето защо, когато местната власт консултира публичните политики с гражданите, силно се увеличават шансовете да вземе по-адекватни решения, отговарящи по-добре на обществения интерес.

****

**Инструменти за пряко гражданско участие в местното самоуправление.**

Регулирани форми на пряко гражданско участие в местното самоуправление са:

* местните референдуми;
* местните граждански инициативи;
* общите събрания на населението.

Наред с тях според Закона за местното самоуправление и местната администрация гражданите имат правото да присъстват на заседанията на общинския съвет и неговите комисии. По решение на общинския съвет може да бъде въведена и позицията на местен обществен посредник.





МЕСТЕН РЕФЕРЕНДУМ МЕСТНА ГРЖДАНСКА

ИНИЦИАТИВА

По предложение на: Организира се по решение на

* поне 1/5 от Общинския съвет; събрание на не по-малко от 50
* кметовете; граждани с избирателни права
* подписка, подкрепена от с постоянен или настоящ адрес

не по-малко от 1/10 от на територията на съответната

гражданите с избирателни община, район, кметство или

права. населено място.



ОБЩО СЪБРАНИЕ НА УЧАСТИЕ В ЗАСЕДАНИЯТА НА

НАСЕЛЕНИЕТО ОБЩИНСКИЯ СЪВЕТ

Общо събрание на населението се Гражданите могат да присъстват

провежда за решаване на и на заседанията на Общинския

въпроси от местно значение, съвет и неговите комисии, като

компетентността за чието решаване се изказват, отправят питания,

по целесъобразност е представена становища и предложения и да

на съответния общински съвет или получават отговори от тях.

кмет.

**КАКВО И КОГО ИЗБИРАМЕ НА МЕСТНИТЕ ИЗБОРИ?**

Жителите на общините с избирателни права могат да


определят кой ще управлява тяхната община на всеки 4 /четири/ години. Избраните местни управници ще вземат решения по широк кръг от теми, като:

* цената на билет за градския транспорт;
* размера на местните данъци и такси;
* предоставянето на различни социални услуги;
* благоустройството;
* чистотата;
* поддръжката на пътната и паркова инфраструктура и много други.

Ето защо, преди всеки от нас да гласува, е полезно да се запознае с местните кандидати и с техните управленски програми. Това са хората, от чиито решения ще зависи качеството на всекидневния ни живот през следващите четири години.


В някои случаи, освен кметовете на общини, гражданите имат възможност да избират и кметове на кметства (за всички населени места с население над 350 души) и кметове на райони (в големите градове с районно деление).

Жителите с избирателни права от една община могат да гласуват за кмет на общината и за общински съветници, когато живеят в общинския център (например гр. Монтана). Те могат да гласуват и за кмет на кметство, ако живеят в населено място с над 350 жители в рамките на своята община (например: с. Благово, общ. Монтана).

**Кой гласува?**

Право да гласуват имат българските граждани, които са навършили 18 години към изборния ден, не са поставени под запрещение и не изтърпяват наказание лишаване от свобода.


По отношение на местните избори право да гласуват имат и гражданите на Европейския съюз, които имат статут на продължително или постоянно пребиваващи в България. За тях, както и за българските граждани, обаче на местни избори важи допълнителното изискване за уседналост. Това означава, че избирателите трябва да са живели в населеното място, където искат да подадат гласа си, за период не по-малък от 6 месеца преди изборния ден. Уседналостта се определя от постоянния адрес на избирателите или от регистрацията по настоящ такъв. Когато гражданите имат различен постоянен и настоящ адрес в България, по закон те гласуват на мястото, където са регистрирани по постоянния си адрес. Възможно е обаче да гласуваме и по настоящ адрес за местна власт. В тези случаи е необходимо да се подаде заявление по образец до кмета на общината (района, кметството или кметския наместник), където сме регистрирани по настоящ адрес. В случаите, когато български граждани имат настоящ адрес в чужбина, а постоянен в България, те губят правото си да гласуват на местните избори по постоянен адрес, освен ако не докажат със заявление до кмета, че са живели в съответната община - прилагайки трудови договори, документи от образователни институции и т.н.




**Къде да проверим присъстваме ли в списъците?**

Предварителните избирателни списъци, от които можем да проверим в коя секция ще гласуваме, се обявяват от органите не по-късно от 40 дни преди изборния ден в района на съответните


избирателни секции (най-често на входовете на училищата), както и на интернет страниците на съответните общини.

**В изборния ден**

Традиционно местните избори се администрират най-трудно, тъй като включват гласуване с повече от една бюлетина. Във всички общини се прави мажоритарен избор за кметове и пропорционален за представители в общинския съвет. В някои случаи гражданите могат да гласуват и с 3 или 4 бюлетини - т.е. и за кметове на райони в градовете с районно деление и на кметства в населените места с население над 350 души.

**Как протича гласуването?**

Изборният ден започва в определен час рано сутринта и приключва в определен час вечерта. Ако в края на деня пред секциите все още има избиратели, желаещи да гласуват, времетраенето се продължава с 1 час. В избирателната секция се гласува с хартиени бюлетини по образец, утвърден от Централната избирателна комисия (ЦИК) или машинно. Избирателите могат да изразят своя вот само със знак “Х” или “V”, поставен с химикал, пишещ със син цвят. В бюлетината за общински съветници избирателите могат да отбележат и съответната преференция.


**Как да се ориентираме в бюлетините?**

Бюлетината за общински съветници е в списъчен вид - вляво в квадратче са изписани номерата на партиите, коалициите от партии и независими кандидати, а на последно място е “Не подкрепям никого”. Срещу всяко квадратче е изписано името на съответната партия, коалиция от партии, независим кандидат и “Не подкрепям никого”. В квадратчето със съответния номер, със знак “X” или “V”, с химикал пишещ със син цвят, отбелязваме своят избор. В дясната половина на бюлетината има отпечатани кръгчета с поредни


номера. Те отговарят на мястото, което заема всеки конкретен кандидат от съответната кандидатска листа. В едно от тях бихме могли да поставим знак “X” или “V”, за да изразим предпочитание (преференция) към кандидат от вече избраната партия или коалиция.

Бюлетините за избор на кмет на община, кмет на кметство, кмет на район имат идентичен списъчен вид - вляво са изписани наименованията на партиите, коалициите или независим кандидат. В квадратче в средата на бюлетината са изписани номерата на партиите, коалициите от партии и независими кандидати. В дясната част на бюлетината са изписани имената на кандидатите за кмет, а на последно място - най-отдолу е поставен изборът “Не подкрепям никого”. В квадратчето със съответния номер, със знак “X” или “V”, с химикал, пишещ със син цвят, отбелязваме своят избор.

Не вписваме в бюлетините никакви други специални символи - букви, цифри или други знаци, думи и рисунки, за да не ги направим невалидни.


**Можете да се запознаете предварително**

На информационно табло пред избирателната секция се поставят образци на бюлетините за гласуване за кмет и общински съвет. Пред секцията и вътре в тъмната стаичка се поставя указателна табела за начина на гласуване и отбелязване на предпочитание (преференция), както и табло, на което са изписани имената и номерата на кандидатите по кандидатски листи на партии и коалиции.


****

**Какви възможности ни дава преференцията?**

Гласуването с преференция разширява правата на избирателите, като им предоставя възможност сами да определят подредбата на кандидатите в партийните листи. Това има много силен ефект за избирателите, защото с преференциалния си вот те могат да изберат кандидата, който в най-голяма степен отговаря на изискванията им. В този смисъл връзката между гласоподавателите и кандидатите става по-директна.

**Какво става, ако не използваме преференцията?**

Важно е да се каже, че ако на изборите за общински съветници избирателят не е отбелязал преференция за кандидат в избраната от него листа, тя автоматично се брои като предпочитание за водача.

**Какво значи опцията “не подкрепям никого”?**

Бюлетините за гласуване ще съдържат и квадратче за поставяне на знак "X" или "V", отразяващ волята на избирателя, в което е изписано "Не подкрепям никого". Тези гласове са действителни, но реално не влияят върху мажоритарния избор за кметове и последващото разпределяне на мандатите за общински съветници. Всъщност квотата за избор се определя единствено от действителните гласове, с които е изразена подкрепа за някой от кандидатите. В този смисъл гласуването с „Не подкрепям никого” има по-скоро символична и статистическа стойност - например за пред медиите - но не и реална тежест в определянето на изборния резултат.

|  |  |  |  |  |
| --- | --- | --- | --- | --- |
| **………..………………………………………….. Изборен район № ……………..**  *(наименование на общината)*  **БЮЛЕТИНА ЗА ОБЩИНСКИ СЪВЕТНИЦИ**  **година**  00000000 | | | | |
| **……………………………………..………..………………………………………….. Изборен район № ……………..**  *(наименование на общината)*  **БЮЛЕТИНА ЗА ОБЩИНСКИ СЪВЕТНИЦИ**  **Година** | | | | |
| Предпочитание (преференция)  за кандидат | | | |
| |  | | --- | | 1 | | ……………………………………………………………  *(наименование на партия/коалиция/)* |  | 1111111111111111 |
| |  | | --- | | 2 | | ……………………………………………………………  *(наименование на партия/коалиция)* |  |
| |  | | --- | | 3 | | ……………………………………………………………  *(наименование на партия/коалиция)* |  |
| |  | | --- | | … | |  |  |
| |  | | --- | | … | |  |  |
| |  | | --- | | … | |  |  |
| |  | | --- | | … | | ………………………………………………………  *(наименование на местна коалиция)* |  |
| |  | | --- | | … | | ………………...…………………………- независим  *(собствено бащино, фамилно име на кандидата)* |  |
| |  | | --- | |  | | *„Не подкрепям никого“* |  |

**ОБЩИНА ………………, Изборен район №**

**БЮЛЕТИНА ЗА КМЕТ НА ОБЩИНА**

**година**

**----------------------------------------------------------------------------------------------------------**

**ОБЩИНА ………………, Изборен район №**

**БЮЛЕТИНА ЗА КМЕТ НА ОБЩИНА**

**година**

|  |  |  |  |
| --- | --- | --- | --- |
| ....................................................  ....................................................  (наименование на партия/коалиция) | |  | | --- | | **1** | | .....................................................................  (собствено, бащино и фамилно име на кандидата) |
|  |  |  |
|  |  |  |
| ....................................................  ....................................................  (наименование на партия/коалиция) | |  | | --- | | **2** | | .....................................................................  (собствено, бащино и фамилно име на кандидата) |
|  |  |  |
| ....................................................  ....................................................  .................................................... | |  | | --- | | **…** | | .....................................................................  (собствено, бащино и фамилно име на кандидата) |
|  |  |  |

|  |  |  |  |
| --- | --- | --- | --- |
|  | |  | | --- | |  | | „Не подкрепям никого“ |

**ОБЩИНА ………………, Кметство ……….., Изборен район № ………..**

**БЮЛЕТИНА ЗА КМЕТ НА КМЕТСТВО**

**година**

**----------------------------------------------------------------------------------------------------------**

**ОБЩИНА ………………, Кметство ……….., Изборен район № ………..**

**БЮЛЕТИНА ЗА КМЕТ НА КМЕТСТВО**

**година**

|  |  |  |  |
| --- | --- | --- | --- |
| ....................................................  ....................................................  (наименование на партия/коалиция) | |  | | --- | | **1** | | .....................................................................  (собствено, бащино и фамилно име на кандидата) |
|  |  |  |
|  |  |  |
| ....................................................  ....................................................  (наименование на партия/коалиция) | |  | | --- | | **2** | | .....................................................................  (собствено, бащино и фамилно име на кандидата) |
|  |  |  |
|  |  |  |

|  |  |  |  |
| --- | --- | --- | --- |
| Независим кандидат | |  | | --- | | **…** | | .........................................................................  (собствено, бащино и фамилно име на кандидата) |

|  |  |  |  |
| --- | --- | --- | --- |
|  | |  | | --- | |  | | „Не подкрепям никого“ |